Ishockey under Vinter-OL 2002

Ishockeyturneringene under Vinter-OL 2002 ble arrangert på to arenaer: E Center i West Valley City og Peaks Ice Arena i Provo, begge utenfor Salt Lake City. Fjorten lag deltok i mennenes turnering, og åtte i kvinnenes. Turneringene begynner den 8. februar, mennenes avsluttes den 23. og kvinnene avslutter den 20.

Tsjekkia var regjerende olympiske mestre i herreklassen, mens Canada var regjerende olympiske mestre i dameklassen. Canada vant gull i både herre- og dameklassen.

Medaljer

Medaljevinnere

Spilleprogram

Menn

Mennenes turnering ble avholdt fra 9. til 24. februar 2002. Lag fra fjorten nasjoner deltok i turneringen. Det var andre gang siden Vinter-OL 1998 i Nagano at National Hockey League (NHL) lot sine spillere delta i vinter-OL.

Tsjekkia var regjerende olympiske mestre. Canada vant gull etter at de beseiret USA 5–2 i finalen. Russland vant bronse etter å ha slått Hviterussland 7–2 i bronsefinalen. Hviterussland sto også for turneringens største skrell da de slo Sverige i kvartfinalen.

Format
Formatet var det samme som i 1998.

For å tillate NHL-deltakelse, ble turneringen er delt inn i tre forskjellige stadier. Den innledende runden bestod av de åtte lavest rangerte lagene til å kvalifisere seg til OL. Disse åtte ble delt i to grupper med fire lag hver og spilte en round robin. Vinneren av hver gruppe gikk videre til første runde, mens de resterende landene skulle spille plasseringskamper om 9.- til 14.-plass. Første runde omfattet toppnasjonene Canada, Finland, Russland, Sverige, Tsjekkia og USA samt de to gruppevinnerne fra den innledende runden, og disse åtte lagene var fordelt på to grupper med fire lag hver som spilte en round robin.

For å sikre kvaliteten ble ingen lag eliminert i første runde. I kvartfinalene skulle gruppevinnerne spille mot det fjerde rangerte laget i den andre gruppen, mens nummer to skulle spille mot nummer tre i den andre gruppen:

C1 mot D4 (vinner blir W1)
C2 mot D3 (vinner blir W2)
C3 mot D2 (vinner blir W3)
C4 mot D1 (vinner blir W4)

De fire seirende lagene spiller semifinale, hvor de fire tapende lagene blir rangert fra 5.- til 8.-plass. Semifinalene ble spilt således:

W1 mot W3
W2 mot W4

De to seirende lagene skal spille i finalen, mens de to tapende lagene skal spille bronsefinale. Hjemmelaget i både bronsefinalen og semifinalen blir det høyest rangerte laget etter gruppespillet.

Kvalifisering

De 6 beste lagene ved ishockey-VM 1999 (Canada, Finland, Russland, Sverige, Tsjekkia og USA) var direkte kvalifisert til første runde. Den innledende runden bestod av landene rankert nummer 7 og 8 samt seks andre land som hadde kvalifisert seg gjennom en serie av kvalifiseringsturneringer.

Sluttplassering

Kvinner

Kvinnenes turnering ble avholdt fra 11. til 21. februar 2002. Åtte lag deltok i turneringen. Det var andre gang det ble arrangert ishockey for kvinner i et OL. 

Canada var regjerende olympiske mestre, som igjen vant gull Canada vant gull etter at de beseiret USA 3–2 i finalen. Sverige vant bronse etter å ha slått Finland 2–1 i bronsefinalen. Hviterussland sto også for turneringens største skrell da de slo Sverige i kvartfinalen.

Format
Formatet hadde blitt endret siden OL-turneringen i1998.

De åtte lagene var fordelt på to grupper. De to beste i hver gruppe avanserte til semifinalene, mens nummer tre og fire skulle spille plasseringskamper om 5.- til 8.-plass. I semifinalene skulle gruppevinnerne spille mot nummer to i den andre gruppen:

A1 mot B2
A2 mot B1

De to seirende lagene skal spille i finalen, mens de to tapende lagene skal spille bronsefinale.

Kvalifisering

De 6 beste lagene ved ishockey-VM 1999 (Canada, Finland, Kina, Russland, Sverige og USA) var direkte kvalifisert til turneringen. Lagene rangert mellom syv og ti skulle spille en kvalifiseringsturnering om de siste to plassene.

Sluttplassering

Eksterne lenker
 Resultater og profilside  på sports-reference.com

 
Ishockey i 2002
Ishockeyturneringer i USA